《题桃源州知州李尚志母暨阳县君蒋氏墓志后》
元代·张昱

小龙冈上有高坟，石表新题蒋院君。五品官荣清代爵，一封诰织紫鸾文。

生儿何愧孙征虏，作志可无扬子云。归去帛焚人事毕，大夫原是旧将军。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。